stanford-oval/wikipedia huggingface dataset:
Fais

Fais
Yapin osavaltion saarten sijainnit
| --- | --- |
Sijainti:  Yap  Mikronesia
Saariryhmä:  Karoliinit
Korkein kohta:  18 m
Pinta-ala:  2,6 km²
| --- | --- |
Asukasluku:  215 (vuonna 2000)
muokkaa - muokkaa wikitekstiä - muokkaa Wikidataa
Fais on atollisaari Tyynellämerellä. Saari muodostaa oman kuntansa Yapin osavaltiossa, ja on osa Mikronesian liittovaltiota. Saari sijaitsee noin 270 kilometrin päässä osavaltion pääsaaresta, Yapista. Saari on noin 2,7 kilometriä pitkä ja 1,1 kilometriä leveä. Kokonaispinta-ala on noin 2,6 km².
Faisilla sijaitsee Faisin lentoasema.
Aiheesta muualla

Kuvia tai muita tiedostoja aiheesta Fais Wikimedia Commonsissa
Euroopan parlamentin valiokunnat

Komissaariehdokas Adina Vălean valiokuntien kuulemisessa Brysselissä marraskuussa 2019.
Euroopan parlamentin valiokunnat valmistelevat lainsäädöntöasioita parlamentin täysistuntoon. Valiokunnat ovat erikoistuneet tiettyihin vastuualueisiin, ja kussakin niistä istuu 25–81 varsinaista jäsentä sekä yhtä monta varajäsentä poliittisten ryhmien voimasuhteita vastaavassa kokoonpanossa.
Valiokunnan toimintaa johtaa puheenjohtaja sekä enintään neljä varapuheenjohtajaa, jotka valiokunnan jäsenet valitsevat keskuudestaan. Euroopan komission antamat lainsäädäntöehdotukset lähetään käsittelyyn asiasta vastaavaan valiokuntaan, ja yksi valiokunnan jäsenistä nimetään kyseisen ehdotuksen esittelijäksi eli raportööriksi, joka on päävastuussa lainsäädäntöehdotusta koskevan mietinnön valmistelusta.
Tarvittaessa parlamentti voi perustaa myös alivaliokuntia, tutkintavaliokuntia ja väliaikaisia erityisvaliokuntia. Valiokunnat kokoontuvat pääsääntöisesti Brysselissä ja niiden istunnot ovat yleisölle avoimia.
Valiokunnissa kokemus Euroopan parlamentista on tärkeää. Suurten uudistusten käsittely saattaa kestää useita parlamenttikausia, jolloin auttaa, että valiokunnan jäsen tuntee hankkeen historian.
Pysyvät valiokunnat

Tammikuussa 2023 Euroopan parlamentin pysyvät valiokunnat olivat seuraavat.
| Valiokunta | Lyhenne |
| --- | --- |
Aluekehitysvaliokunta: REGI
Budjettivaliokunta: BUDG
Kalatalousvaliokunta: PECH
Kansainvälisen kaupan valiokunta: INTA
Kansalaisvapauksien sekä oikeus- ja sisäasioiden valiokunta: LIBE
Kehitysvaliokunta: DEVE
Kulttuuri- ja koulutusvaliokunta: CULT
Liikenne- ja matkailuvaliokunta: TRAN
Maatalouden ja maaseudun kehittämisen valiokunta: AGRI
Naisten oikeuksien ja sukupuolten tasa-arvon valiokunta: FEMM
Oikeudellisten asioiden valiokunta: JURI
Perussopimus-, työjärjestys- ja toimielinasioiden valiokunta: AFCO
Sisämarkkina- ja kuluttajansuojavaliokunta: IMCO
Talousarvion valvontavaliokunta: CONT
Talous- ja raha-asiainvaliokunta: ECON
   Veroasioita käsittelevä alivaliokunta: FISC
Teollisuus-, tutkimus- ja energiavaliokunta: ITRE
Työllisyyden ja sosiaaliasioiden valiokunta: EMPL
Ulkoasiainvaliokunta: AFET
   Ihmisoikeuksien alivaliokunta: DROI
   Turvallisuus- ja puolustuspolitiikan alivaliokunta: SEDE
Vetoomusvaliokunta: PETI
Ympäristön, kansanterveyden ja elintarvikkeiden turvallisuuden valiokunta: ENVI
Aiheesta muualla

Euroopan parlamentin valiokuntasivusto
Ex (tekstieditori)

ex (Extended) on Bill Joyn kehittämä tekstieditori. Joy kehitti exin edin laajennuksena.
Ex on yksi ensimmäisiä BSD-haaraan tehtyjä laajennuksia alkuperäiseen Unixiin. Toiminnallisuudeltaan ex on kuten ed, mutta käyttöliittymää parannettiin helpottamaan vuorovaikutteista käyttöä.
Myöhemmin exiin lisättiin kehittyneimpien päätteiden mahdollistama ruutueditori, joka käynnistettiin komennolla vi (VIsual). Vi:stä kehittyi itsenäinen ohjelma, mutta suuri osa vi:n komennoista ovat itse asiassa ex:n komentoja (kaikki kaksoispisteellä alkavat komennot).
Emmi Kyytsönen

| Emmi Kyytsönen> Henkilötiedot |
| --- | --- |
Kansalaisuus:  Suomi
Ammatti:  graafinen suunnittelija
Aiheesta muualla
Kotisivut
Emmi Kyytsönen on helsinkiläinen graafinen suunnittelija joka tekee kirjojen kansien  ja kuvituksia. Hän on valmistunut taiteen maisteriksi Aalto-yliopiston taiteiden ja suunnittelun korkeakoulusta (ennen  Taideteollinen korkeakoulu).
Kyytsönen aloitti työt kirjojen parissa Otavalla kesätöissä ja työskenteli vuosina 2005–2009 Otavalla yleisen kirjallisuuden kirjagraafikkona. Vuonna 2010 hän perusti Karppi Design toiminimen.
Kyytsönen on tehnyt kuvituksen piirrokset Lasse J. Laineen ja Iiris Kalliolan kirjoittamaan Suomen lasten luontokirjaan joka sai vuonna 2010 WWF Suomen Vuoden luontokirja -palkinnon ja vuonna 2011 Tiedonjulkistamisen valtionpalkinnon.
Aiheesta muualla

Kyytsönen, Emmi: Mitä kannet kertovat? Kaunokirjallisuuden kansien viestit sekä niiden välittämisen keinot ja konventiot.  (Taiteen maisterin opinnäytetyö)  Aalto-yliopiston taiteiden ja suunnittelun korkeakoulu, 2015.  Teoksen verkkoversio (viitattu 12.1.2020).
Golombek, Saara: Kirjan kansi – Tärkeä ensivaikutelma BoD. Viitattu 12.1.2020.
Fathiya Fuad

| Fathiya Fuad |
| --- | --- |
Syntynyt:  Fathiya Fuad 17. joulukuuta 1930 Kairo, Egyptin sulttaanikunta
Kuollut:  10. joulukuuta 1976 (45 vuotta) Los Angeles, Kalifornia, Yhdysvallat
Hautapaikka:  Los Angeles, Kalifornia, Yhdysvallat
Puoliso:  Riyad Ghali  (vih. 1950; ero 1973)
Lapset:   Rafiq Ghali  Rayed Ghali  Ranya Ghali 
Suku:  Muhammad Ali
Isä:  Fuad I
Äiti:  Nazli Sabri
Uskonto:  roomalaiskatolilainen
Fathiya Fuad (17. joulukuuta 1930 Kairo, Egyptin sulttaanikunta – 10. joulukuuta 1976 Los Angeles, Kalifornia) oli egyptiläinen prinsessa. Hän oli Egyptin kuninkaan ja kuningattaren viides lapsi.
Vuonna 1950 Fathiya meni naimisiin diplomaatti Riyad Ghalin kanssa Amerikassa, ja heille syntyi kolme lasta, Rafiq (1952), Rayed (1954) ja Ranya (1956). Fathiya Fuad lähti Egyptistä, muutti Los Angeles ja kääntyi katolisuuteen. Kaksikko erosi vuonna 1973.
Vuonna 1976 hän kuoli entisen aviomiehensä tappamana. Riyad oli ampunut revolverilla viisi luotia hänen kasvoihinsa.
Emmi Ljungberg

Emilie Karolina (Emmi) Ljungberg (22. kesäkuuta 1846 Rauma – 9. joulukuuta 1900 Helsinki) oli suomalainen suomen ja ruotsin kielellä kirjoittanut kirjailija. Hän toimi myös Maria-yhdistyksen kirjastonhoitajana 1893 ja Helsingin turvakodin johtajana (1889–?), tarjoten asumispaikan kodittomille työtä hakeville naisille Helsingissä.
Ljunbergin vanhemmat olivat kirkkoherra Franz Mauritz Ljungberg ja Emilie Lovisa o.s. Hästesko af Målagård. Hänen nuorempi sisarensa oli kirjailija, toimittaja Eva Ljungberg.
Teoksia

Diakonissatoimi ; kirj. E. L. Kansanvalistus-seuran toimituksia 66. Kansanvalistus-seura, Helsinki 1889
Keskusteluita lasten kaswatuksesta. Jyväskylä 1893
Pikku Ellin sunnuntaikirja 1–2. Myydään merimieslähetyksen hyväksi. WSOY 1894
Kansankirjastoista ja mitä ne sisältävät : keskusteluita lukutuvassa. Helsinki 1894
Rauma : käsikirja matkustajille ; kirj. E. L. : Rauman kirjapaino-osakeyhtiö, Rauma 1895
Lasten kirja ; kirj. E. L. ; kuvat piirsi Hanna Frosterus-Segerstråle. Gummerus 1898
Euroopan pienten valtioiden kisat

Osallistujamaat
Euroopan pienten valtioiden kisat (engl. Games of the Small States of Europe) ovat joka toinen vuosi käytävät, Euroopan pienille valtioille tarkoitetut monilajiurheilukilpailut. Ensimmäiset Euroopan pienten valtioiden kisat käytiin vuonna 1985 San Marinossa, jonka ehdotuksesta kilpailut syntyivät. Euroopan pienten valtioiden kisojen menestynein maa on Islanti ennen Kyprosta ja Luxemburgia.
Kilpailut

| Nro | Vuosi | Päivämäärä | Kilpailupaikka |
| --- | --- | --- | --- |
| I | 1985 | 23. – 26. toukokuuta |  San Marino |
| II | 1987 | 14. – 17. toukokuuta |  Monaco |
| III | 1989 | 17. – 20. toukokuuta |  Nikosia, Kypros |
| IV | 1991 | 21. – 25. toukokuuta |  Andorra la Vella, Andorra |
| V | 1993 | 25. – 29. toukokuuta |  Valletta, Malta |
| VI | 1995 | 29. toukokuuta – 3. kesäkuuta |  Luxemburg |
| VII | 1997 | 2. – 7. kesäkuuta |  Reykjavík, Islanti |
| VIII | 1999 | 24. – 29. toukokuuta |  Vaduz, Liechtenstein |
| IX | 2001 | 29. toukokuuta – 2. kesäkuuta |  San Marino |
| X | 2003 | 2. – 7. kesäkuuta |  Valletta, Malta |
| XI | 2005 | 30. toukokuuta – 4. kesäkuuta |  Andorra la Vella, Andorra |
| XII | 2007 | 4. – 9. kesäkuuta |  Monaco |
| XIII | 2009 | 1. – 6. kesäkuuta |  Kypros |
| XIV | 2011 | 30. toukokuuta – 4. kesäkuuta |  Liechtenstein |
| XV | 2013 | 27. toukokuuta – 1. kesäkuuta |  Luxemburg |
| XVI | 2015 | 1. – 6. kesäkuuta |  Reykjavík, Islanti |
| XVII | 2017 | 29. toukokuuta – 3. kesäkuuta |  San Marino |
| XVIII | 2019 | – |  Budva |
| XIV | 2021 | Peruttiin |  Andorra |
Lajit

Lajit, jotka olivat mukana vuoden 2015 kilpailuissa Islannissa.
yleisurheilu
koripallo
rantalentopallo
pyöräily
voimistelu
judo
ammunta
uinti
pöytätennis
tennis
lentopallo
Osallistujamaat

Montenegro liittyi uutena maana mukaan vuonna 2009.
Andorra
Kypros
Islanti
Liechtenstein
Luxemburg
Malta
Monaco
Montenegro
San Marino
English Racing Automobiles

| ERA |
| --- | --- |
Koko nimi:  English Racing Automobiles
Päämaja:  Lincolnshire, Englanti
Perustajat:  Humphrey Cook, Raymond Mays, Peter Berthon
Tunnetuimmat kuljettajat:   Stirling Moss
Moottorit:  ERA, Bristol
Saavutukset Formula 1:n MM-sarjassa
Ensimmäinen kilpailu:  Britannian Grand Prix 1950
Kilpailuja:  7
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0
Viimeinen kilpailu:  Hollannin Grand Prix 1952
English Racing Automobiles (ERA) oli Formula 1 -talli, joka kilpaili Formula 1 -sarjassa vuosina 1950-1952. ERA ajoi myös Grand Prixeissä ennen Formula 1 -sarjaa perustamisvuodesta 1933 lähtien sekä F1-sarjan ulkopuolisia kilpailuja. Seitsemässä kilpailussaan ERA ei saavuttanut yhtään voittoa, nopeinta kierrosta, paalupaikkaa tai pistettä.
| Vuosi | Valmistaja | Moottori | Renkaat | Kuljettaja | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- | --- | --- | --- | --- |
| 1950 |  |  |  |  | GBR | MON | 500 | SUI | BEL | FRA | ITA |  |
| 1950 | ERA E-Type | ERA 1.5 L6s | D |  Leslie Johnson | Kesk. |  |  |  |  |  |  |  |
| 1950 | ERA E-Type | ERA  1.5 L6s | D |  Peter Walker | Kesk.* |  |  |  |  |  |  |  |
| 1950 | ERA E-Type | ERA  1.5 L6s | D |  Tony Rolt | Kesk.* |  |  |  |  |  |  |  |
| 1950 | ERA B-Type  ERA C-Type | ERA  1.5 L6s | D |  Cuth Harrison | 7 | Kesk. |  |  |  |  | Kesk. |  |
| 1950 | ERA C-Type  ERA A-Type | ERA  1.5 L6s | D |  Bob Gerard | 6 | 6 |  |  |  |  |  |  |
| 1951 |  |  |  |  | SUI | 500 | BEL | FRA | GBR | GER | ITA | ESP |
| 1951 | ERA B-Type | ERA 1.5 L6s | D |  Bob Gerard |  |  |  |  | 11 |  |  |  |
| 1951 | ERA B-Type | ERA 1.5 L6s | D |  Brian Shawe-Taylor |  |  |  |  | 8 |  |  |  |
| 1952 |  |  |  |  | SUI | 500 | BEL | FRA | GBR | GER | NED | ITA |
| 1952 | ERA G-Type | Bristol BS1 2.0 L6 | D |  Stirling Moss |  |  | Kesk. |  | Kesk. |  | Kesk. |  |
Erik Hellqvist

Erik Håkan Hellqvist (5. kesäkuuta 1927 – 26. heinäkuuta 2004) oli suomalainen diplomaatti. Hän oli koulutukseltaan valtiotieteiden kandidaatti. Hän oli Suomen pääkonsulina Göteborgissa 1. maaliskuuta 1973–1977 ja suurlähettiläs Lusakassa vuodet 1980–1983. Sen jälkeen vuosina 1984–1988 hän oli ulkoministeriön neuvotteleva virkamies, 1988–1989 suurlähettiläs Kuala Lumpurissa ja jälleen vuodesta 1989 ulkoministeriön neuvotteleva virkamies.
Fathi Chebal

| Henkilötiedot |
| --- | --- | --- |
Syntymäaika: 19. elokuuta 1956 (ikä 68)
Syntymäpaikka: Lyon, Ranska
Pelipaikka: keskikenttäpelaaja
Pituus: 170 senttimetriä
Junioriseurat
1968–1974:  Chazay-d'Azergues
Seurat
| Vuodet | Seura | O (M) |
| 1974–1975 1975–1979 1979–1980 1980–1981 1981–1982 1982–1985 1985–1986 1986–1987 1987–1988 1988–1989 1989–1990 1990–1991 |  Villefranche  Nancy  Metz  Besançon  Ryad  RC France  AS Béziers  Bourges  Martigues  US Créteil  RC Lens  Créteil |  42 (1) 37 (1)        8 (0) |
Maajoukkue
| 1981–? |  Algeria | 30 (0) |
Valmennusura
1989:  US Créteil
 Seurajoukkueuran tilastot kattavat vain kansalliset sarjat.
Fathi Chebal (s. 19. elokuuta 1956 Lyon, Ranska) on ranskalais-algerialainen jalkapallovalmentaja ja entinen keskikenttäpelaaja, joka pelasi suurimman osan urastaan kotimaassaan Ranskassa. Hän pelasi myös yhden kauden Saudi-Arabiassa. Chebal kuului vuoden 1986 Algerian MM-kisajoukkueeseen.
Eksoottinen lyhytkarva

| Eksoottinen lyhytkarva |
| --- | --- |

Avaintiedot
Alkuperämaa::   Yhdysvallat
Rodun syntyaika::  1966
Rodun lyhenne::  EXO
Kategoria::  I
Ulkonäkö ja terveys
Turkki::  lyhyt
Väritys::  useita
Silmät::  useita
Paino::  3–6,5 kg
Elinikä::  10–15 vuotta
Eksoottinen lyhytkarva eli exotic on pitkäkarvaisen persialaisen lyhytkarvainen muunnos.
Ominaisuudet

Eksoottisen lyhytkarvan turkki on tiheä ja samettisen pehmeä, luonne koiramaisen seurallinen. Rakenne on roteva ja litteänaamainen kuten persialaisella. Rotumääritelmä on turkin pituutta lukuun ottamatta yhtenevä persialaisen rotumääritelmän kanssa.
Jalostus ja terveys

Eksoottisen lyhytkarvan kasvattaminen on haastavaa, koska monet kissat periyttävät sekä pitkä- että lyhytkarvaisuutta. Pelkästään lyhytkarvaisuutta periyttäviä yksilöitä syntyy myös, mutta rodun turkin laadun vuoksi persialaisristeytyksiä tarvitaan yhä ja geenikantaan tulee jatkuvasti lisää pitkäkarvaisuutta.
Ultratypistetyt kasvot aiheuttavat eksoottisella lyhytkarvalla samoja terveysongelmia kuin persialaisella: runsas silmien vuoto, hengitysvaikeudet, ja purentaviat, joista seuraa syömisvaikeuksia. Lisäksi ulkonevat silmät ovat herkkiä vahingoittumiselle.
Aiheesta muualla

Kuvia tai muita tiedostoja aiheesta Eksoottinen lyhytkarva Wikimedia Commonsissa
cfainc.org - Breed Article: Exotic (Arkistoitu – Internet Archive) (englanniksi)
PersianKittenEmpire.com - Global Breeder Directory (englanniksi)
Persialaiskissat ry:n kotisivut
Elämänjärvi

| Elämänjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Hartola
Koordinaatit:  61°36′27″N, 25°54′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Nuoramoisen alue (14.81)
Laskuoja:  oja Alaseen 
Järvinumero:  14.813.1.013
Mittaustietoja
Pinnankorkeus:  108 m  
Pituus:  650 m  
Leveys:  170 m  
Rantaviiva:  1,613 km  
Pinta-ala:  5,773 ha  
Saaria:  ei saaria 
 fiElämänjärvi 
Elämänjärvi  on Päijät-Hämeessä Hartolassa  Leppäkosken lähellä sijaitseva järvi.
Maantietoa

Järvi on 650 metriä pitkä, 170 metriä leveä, ja sen pinta-ala on 5,8 hehtaaria. Järvellä ei ole kartan mukaan saaria.  Sen rantaviivan pituus on 1,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Nuoramoisen alueella (14.81), jonka Vähäjoen valuma-alueeseen (14.813) se kuuluu. Järven vedenpinnan korkeus on 108 metriä mpy.
Eveliina Kurki

Eveliina Kurki on suomalainen viihdeartisti ja laulaja. Hän oli MTV3:n järjestämän Kiitorata-ohjelman finaalissa vuonna 1995. Eräitä hänen kappaleitaan ovat '"Kesäkissa" ja "Sä osaat sillälailla peppua vemputtaa".
Diskografia > Albumit

Eveliina Kurki (1999)
Diskografia > Singlet

7 syntii (1997)
Lolita (1998)
Tex Mex Cowboy (1998)
Näitä maailman teitä (2017)
Rakkauden Silta (2019)
Fabrizio Ravanelli

Fabrizio Ravanelli
Fabrizio Ravanelli (s. 11. joulukuuta 1968 Perugiassa, Italiassa) on italialainen entinen jalkapalloilija, joka pelasi mittavan uran useissa eurooppalaisissa seurajoukkueissa. Hänen pelipaikkansa oli hyökkääjä. Peliuransa jälkeen Ravanelli on toiminut valmentajana.
Ravanelli esiintyi ensi kertaa kotikaupunkinsa joukkueessa Perugiassa vuonna 1986. Hän pelasi joukkueessa vuoteen 1989 saakka 90 ottelua ja teki 41 maalia. 1989–1991 hän pelasi seitsemän ottelua US Avellino ja 1989/1990 27 ottelua Casertanassa. Kauden 1991/1992 hän vietti Reggianassa ennen siirtymistään seuraavaksi kaudeksi torinolaiseen Juventukseen. Juventuksessa hän voitti Italian mestaruuden (1994/1995), Italian Cupin (1994/1995), Mestarien liigan (1995/1996) ja UEFA Cupin (1992/1993). Kaikkiaan hän pelasi Juventuksessa 111 ottelua ja teki 41 maalia ennen siirtymistään vuonna 1996 Middlesbroughiin Englantiin. Middlesbrough'sta hän siirtyi vuonna 1998 Ranskaan Marseilleen, missä hän teki 45 ottelussa 21 maalia.
Vuonna 2000 Ravanelli palasi takaisin Italiaan, Lazion joukkueeseen. Laziossa Ravanelli vietti vain yhden kauden ajan kunnes siirtyi takaisin Englantiin, Derbyyn ja siirtyi sieltä hetkellisesti kahden kauden jälkeen Skotlantiin, Dundeen joukkueeseen ennen paluutaan takaisin Italiaan ja Perugiaan. Hän päätti uransa kauden 2004/2005 päätteeksi Perugiassa. Italian maajoukkueessa hän pelasi 22 ottelua ja teki kahdeksan maalia.
Valmentajana

Ravanelli aloitti valmennusuransa Juventuksen nuorisojoukkueessa, jota hän valmensi vuosina 2011–2013. Hän siirtyi Juventuksesta Ranskan Ligue 1-joukkue AC Ajaccion päävalmentajaksi. Marraskuussa 2013 Ravanelli erotettiin päävalmentajan paikalta 12 ottelun jälkeen joukkueen hävittyä viisi peräkkäistä ottelua. Heinäkuussa 2018 Ravanelli aloitti Ukrainan pääsarjajoukkue Arsenal Kiovan päävalmentajana. Hän erosi tehtävästä yhdeksän ottelun jälkeen syyskuussa 2018.
Aiheesta muualla

Ravanellin nettisivut
| 0 | 1 | 2 |
| --- | --- | --- |
| Edeltäjä: Albert Emon | AC Ajaccion päävalmentaja 6–11/2013 | Seuraaja: Christian Bracconi |
Italian joukkue – Jalkapallon EM-kilpailut 1996
1 Peruzzi |
2 Apolloni |
3 Maldini |
4 Carboni |
5 Costacurta |
6 Nesta |
7 Donadoni |
8 Mussi |
9 Torricelli |
10 Albertini |
11 Baggio |
12 Toldo |
13 Rossitto |
14 Del Piero |
15 Di Livio |
16 Di Matteo |
17 Fuser |
18 Casiraghi |
19 Chiesa |
20 Ravanelli |
21 Zola |
22 Bucci |
Valmentaja Sacchi
Fabrizio Moretti

| Fabrizio Moretti |
| --- | --- |
 Moretti vuonna 2002
Henkilötiedot
Syntynyt: 2. kesäkuuta 1980 (ikä 44)
Ammatti:  muusikko
Muusikko
Taiteilijanimi:  Fab Moretti, Fab Man, Fab
Aktiivisena:  1998–
Tyylilajit:  indie rock, garage rock post-punk revival, new wave
Soittimet:  perkussiot, rummut
Yhtyeet:  RCA Rough Trade Cult
Levy-yhtiöt:  The Strokes Little Joy Neon Neon Megapuss
Aiheesta muualla
Kotisivut
  [ Muokkaa Wikidatassa ] [ ohje ]  
Fabrizio ”Fab” Moretti (s. 2. kesäkuuta 1980 Rio de Janeiro, Brasilia) on The Strokes -yhtyeen rumpali. Hänen isänsä on italialainen ja äitinsä brasilialainen, mutta perhe muutti New Yorkiin Morettin ollessa noin kaksivuotias. Vaikka hän on asunut lähes koko ikänsä New Yorkissa, Moretti puhuu sujuvasti portugalia ja on tehnyt muutamia haastatteluja tällä kielellä.
Musiikki

Moretti aloitti rumpujen soittamisen ollessaan vain noin viisivuotias. Hän oli kiinnostunut soittamisesta jo neljän vuoden iässä. Hän sai rummut ja harjoitteli niillä ahkerasti äänieristetyssä komerossa. Ollessaan 13-vuotias Moretti tapasi yhtyekumppaninsa Julian Casablancasin sekä Nick Valensin Dwight Schoolissa New Yorkissa. Moretti unelmoi taiteen opettajan urasta ja opiskeli high schoolin jälkeen kuvanveistoa yliopistossa. Kun pojat perustivat yhtyeen, Moretti lopetti opiskelunsa kesken jotta voisi soittaa yhtyeessä kokopäiväisesti. Vuonna 2001 yhtye pongahti kuuluisuuteen.
Yksityiselämä

Seurusteli näyttelijä Drew Barrymoren kanssa tammikuuhun 2007 asti. Pari tapasi vuonna 2002 The Strokesin keikan jälkeen takahuoneessa.[lähde? ]
The Strokes
| --- | --- |
Studioalbumit:   Is This It  Room on Fire  First Impressions of Earth  Angles  Comedown Machine  The New Abnormal 
EP:t:   The Modern Age  Future Present Past 
Singlet:   ”Hard to Explain”  ”Last Nite”  ”Someday”  ”12:51”  ”Reptilia”  ”The End Has No End”  ”Juicebox”  ”Heart in a Cage”  ”You Only Live Once”  ”Under Cover of Darkness”  ”Taken for a Fool”  ”All the Time”  ”At the Door”  ”Bad Decisions”  ”Brooklyn Bridge to Chorus” 
Muuta:   Diskografia  Kappaleet
Fiat Bravo

Fiat Bravo viittaa seuraaviin Fiat-automalleihin:
Fiat Bravo, vuoden 1995 malli
Fiat Bravo, vuoden 2007 malli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fiat Bravo”, voi hakea sivunnimihaulla, laajalla sivunnimihaulla tai tekstihaulla.
Euroopan patenttivirasto

Euroopan patenttivirasto
Euroopan patenttivirasto (lyh. EPO, European Patent Office) on Euroopan Patenttijärjestön toimielin jonka tehtävänä on eurooppapatenttien myöntäminen Euroopan patenttisopimuksen mukaisesti. Virasto on Euroopan unionista erillinen järjestö ja EU:hun kuulumattomista maista mm. Sveitsi, Norja sekä Turkki ovat sen jäsenmaita. Sopimusmaita kutsutaan yleisesti EPC-valtioiksi tai Euroopan patenttijärjestön (European Patent Organisation) jäsenmaiksi.
Muita samankaltaisia keskitettyjä alueellisia patenttiorganisaatioita ovat Euraasian patenttiorganisaatio (EAPO), Afrikan alueellinen teollisoikeusorganisaatio (ARIPO) sekä Afrikan henkisen omaisuuden järjestö (OAPI).
Hallinto

EPO toimii Euroopan patenttijärjestön toimeenpanevana elimenä ja sen pääkonttori sijaitsee Münchenissä, sivuvirasto Haagissa, alavirasto Berliinissä ja patentti-informaatioyksikkö Wienissä. Virastoa johtaa presidentti ja sen toimintaa valvoo Euroopan patenttijärjestön hallintoneuvosto joka koostuu EPC-jäsenmaiden edustajista. Suomea hallintoneuvostossa edustaa Patentti- ja rekisterihallituksen pääjohtaja.
Toiminta

Viraston myöntämiä patentteja kutsutaan eurooppapatenteiksi. Eurooppapatenttihakemuksella (EP-hakemus) voi saada patentin valtioihin, jotka ovat liittyneet Euroopan patenttisopimukseen. EPOn myöntämä eurooppapatentti voidaan myös ulottaa koskemaan valtioita jotka ovat solmineet erillissopimuksen Euroopan patenttiviraston kanssa. Tähän ryhmään kuuluvat EPOn laajennusvaltiot eli ns. extension-valtiot Bosnia ja Hertsegovina (1.12.2004) ja Montenegro (1.3.2010) sekä ns. validointi-valtiot Marokko ja Moldova.
Eurooppapatentti on myönnetty, kun Euroopan patenttivirasto EPO on kuuluttanut patentin myöntämisestä kuulutusjulkaisussaan (European Patent Bulletin). Jotta patentti tulee voimaan kohdemaassa, patentinhaltijan on suoritettava vielä kansallinen rekisteröinti. Se tapahtuu toimittamalla käännös kohdemaan hyväksymällä kielellä kansalliseen patenttivirastoon ja maksamalla mahdollisesti tarvittava julkaisumaksu. Eurooppapatentilla on myöntämisensä jälkeen yhdeksän kuukauden vasteaika. Ellei vasteajan puitteissa esitetä vastaväitteitä, saa eurooppapatentti kohdemaassaan lainvoimaisen patentin arvon ja on siten samassa lainopillisessa asemassa kuin kansallisen patenttiviraston myöntämä lainvoimainen patentti.
Suomessa EPO-patentin kansallinen rekisteröinti suoritetaan Patentti- ja rekisterihallitukseen (PRH). Kaikkiin EPC-sopimukseen liittyneihin maihin voi tehdä keksinnöstä myös suoran kansallisen patenttihakemuksen, joten EPO on rinnakkainen ja vaihtoehtoinen tapa hakea keksintöön patenttia EPC-maissa. Jos keksintöön halutaan useampia patentteja eri EPC-maihin, niin EPO on yleensä hakijan kannalta edullisempi vaihtoehto suoriin kansallisiin hakemuksiin verrattuna.
Rahoitus

EPO rahoittaa toimintansa hakemusmaksuilla, julkaisumaksulla ja patenttihakemusten vuosimaksuilla. Eurooppapatentin hakija joutuu maksamaan vuosittain vuosimaksun EPOlle, jos haluaa pitää hakemuksensa patentointiprosessin vireillä EPOssa. Vuosimaksun maksaminen loppuu sellaisessa tapauksessa, jossa EPO on hylännyt patenttihakemuksen. Jos eurooppapatentti on myönnetty, tulee vuosimaksu suorittaa niiden maiden kansallisille virastoille, joihin myönnetty eurooppapatentti on rekisteröity ja joissa se halutaan pitää patentti voimassa. Vuosimaksun maksamatta jättäminen lakkauttaa patentin voimassaolon siinä maassa, jossa vuosimaksua ei ole maksettu.
Aiheesta muualla

Kuvia tai muita tiedostoja aiheesta Euroopan patenttivirasto Wikimedia Commonsissa